num_pages: 405
description: Το παρόν βιβλίο είναι καρπός πολλών χρόνων διδασκαλίας στο Τμήμα Πληροφορικής του Πανεπιστημίου Πειραιώς και η γνώση που παρέχει είναι πλουραλιστική, σφαιρική, σύγχρονη και ταυτόχρονα συνδυαστική θεωρίας και πράξης. Πράγματι, ο αναγνώστης μπορεί να μάθει για τα γενικά επιχειρηματικά μοντέλα που εφαρμόζονται στα Πληροφοριακά Συστήματα στο Διαδίκτυο (ΠΣΔ), αλλά και για τον τρόπο υλοποίησής τους, με τις τελευταίες επικρατούσες τεχνολογίες, όπως είναι τα Πλαίσια Εφαρμογών Ιστού (Web Application Frameworks/WAF), οι υπηρεσιοστρεφείς αρχιτεκτονικές (service-oriented architectures), η υπολογιστική νέφους (cloud computing) και η κινητή υπολογιστική (mobile computing). Είναι προφανές ότι το σύνολο της γνώσης του αντικειμένου είναι αδύνατον να περιγραφεί εξ ολοκλήρου και λεπτομερώς σε ένα σύγγραμμα και μόνο. Ως εκ τούτου, απαιτείται από τον αναγνώστη να ανατρέξει σε πηγές και να μελετήσει περαιτέρω τα γραφόμενα. Το βιβλίο χωρίζεται σε τρία κύρια μέρη. Το πρώτο μέρος (Κεφάλαια 1-5) είναι θεωρητικό και επικεντρώνεται στα ΠΣΔ, το δεύτερο μέρος (Κεφάλαια 6-12) είναι προγραμματιστικό, ενώ το τρίτο μέρος (Κεφάλαιο 13) εξετάζει τη μεθοδολογία που πρέπει να ακολουθήσει κάποιος για να αναπτύξει ένα ΠΣΔ.
language: Greek, Modern (1453-)
title: Πληροφοριακά Συστήματα στο Διαδίκτυο: Εφαρμογές, Ανάπτυξη, Υποδομές
publisher: Σύνδεσμος Ελληνικών Ακαδημαϊκών Βιβλιοθηκών